Йоаникий (, "Йоаникиос") е гръцки духовник, сисанийски митрополит в Сятища на Цариградската патриаршия от 1811 до 1835 година. Роден е в Митилини. Митрополит Йоаникий води разумна политика и успява да предотврати въставането на Сятища в 1821 година по време на Гръцката война за независимост и така заедно с други първенци като Георгиос Ньоплиос го спасява от съдбата на Негуш. Умира в Солун, където е погребан.